b'\n_START_ARTICLE_\nUniverza v Novi Gorici\n_START_SECTION_\nUstanovitev\n_START_PARAGRAPH_\nDelovati je za\xc4\x8dela v \xc5\xa1tudijskem letu 1995/1996 kot Fakulteta za znanosti o okolju, prva mednarodna podiplomska \xc5\xa1ola v Sloveniji, ki sta jo ustanovila Mestna ob\xc4\x8dina Nova Gorica in Institut Jo\xc5\xbeef Stefan iz Ljubljane. Zaradi uvedbe novih \xc5\xa1tudijskih programov in \xc5\xa1iritve znanstvenoraziskovalne dejavnosti se je leta 1998 reorganizirala in preimenovala v Politehniko Nova Gorica, leta 2006 pa ponovno spremenila status in postala Univerza v Novi Gorici. Dana\xc5\xa1nji soustanovitelji Univerze v Novi Gorici so: Mestna ob\xc4\x8dina Nova Gorica, Ob\xc4\x8dina Ajdov\xc5\xa1\xc4\x8dina, Institut Jo\xc5\xbeef Stefan ter Znanstvenoraziskovalni center SAZU iz Ljubljane.\n_START_SECTION_\nUniverzitetna knji\xc5\xbenica\n_START_PARAGRAPH_\nUniverzitetna knji\xc5\xbenica Univerze v Novi Gorici, ustanovljena aprila 1998, je doslej edina univerzitetna knji\xc5\xbenica na obmo\xc4\x8dju severne Primorske. Knji\xc5\xbenica je polnopravna \xc4\x8dlanica v sistemu vzajemne katalogizacije COBISS. Vsi bibliografski podatki o gradivu so vne\xc5\xa1eni v sistem COBISS, avtomatizirana je tudi izposoja. Namenjena je vsem \xc5\xa1tudentom in sodelavcem Univerze v Novi Gorici, pa tudi drugim, ki jih zanima gradivo s podro\xc4\x8dij, ki jih knji\xc5\xbenica pokriva. Zbiramo predvsem gradivo s podro\xc4\x8dja ekologije, fizike, kemije, matematike, biologije, gospodarstva, slovenistike in vinogradni\xc5\xa1tva. Knji\xc5\xbeni\xc4\x8dna zbirka trenutno obsega okrog 13.000 monografskih publikacij, 80 naslovov serijskih publikacij, 250 enot neknji\xc5\xbenega gradiva (predvsem CD-ROM-ov) ter e-izdaje znanstvenih publikacij, dosegljivih prek servisov. Knji\xc5\xbenica je za uporabnike odprta od 7 do 10 ur dnevno oz. 47 ur tedensko. Zbiramo predvsem gradivo s podro\xc4\x8dja ekologije, fizike, kemije, matematike, biologije, gospodarstva, slovenistike in vinogradni\xc5\xa1tva.\n_START_SECTION_\nZalo\xc5\xbeba\n_START_PARAGRAPH_\nZalo\xc5\xbeni\xc5\xa1ka dejavnost - zajema izdajo, zalaganje in organiziranje tiskanja u\xc4\x8dbenikov in drugih \xc5\xa1tudijskih gradiv, ki so namenjena pedago\xc5\xa1kemu procesu ter strokovnih in znanstvenih del, ki se nana\xc5\xa1ajo oziroma vklju\xc4\x8dujejo v dejavnost Univerze v Novi Gorici.\n_START_SECTION_\nZgodovina\n_START_PARAGRAPH_\nPredhodnica Politehnike Nova Gorica je bila Fakulteta za znanosti o okolju - prva mednarodna podiplomska \xc5\xa1ola v Sloveniji. Fakulteta je bila ustanovljena 24. 9. 1995 s soglasjem Sveta za visoko \xc5\xa1olstvo Republike Slovenije z dne 12. 7. 1995. Delovati je za\xc4\x8dela v \xc5\xa1tudijskem letu 1995/96. Ustanovitelja Fakultete sta bila Mestna ob\xc4\x8dina Nova Gorica in Institut Jo\xc5\xbeef Stefan iz Ljubljane.'